Minoug Kaili

Kaili Enn Minoug (; sünd. 28. semendku 1968, Mel'burn, Viktorii-štat, Avstralii) om avstralijalaine pajatai, muzikankirjutai da televizijan i kinon aktris.

 Biografii 
Kaili om sündnu Mel'burn-lidnha, Ron Minoug-avstralijalaižen videndes pol'ves i Kerol Minoug-britanijalaižen (neiččel Džons) pereheze.

Zavodi kar'jerad lapsen völ vspäi 1976, ühtni «Taivhaližed ted»- (Skyways), «Sallivanad»- (The Sullivans) i «Hendersonad-lapsed»- (The Henderson Kids) TV-serijoihe. Sil aigal Danni-sizar oli tetabamba pajatajaks. Kaili fil'mzihe «Susedad»-TV-serialan aktrisaks (1986−1988) i kändi tutabaks, sai hüvid satusid kuti pajatai naine vspäi 1988. Vodele 2015 möi enamba 80 mln platoid kaiked mail'madme.

Kaili eläb da radab Londonas 1990-nziš vozišpäi.

 Kanz 
Aktris besedoiči nellänke mužikanke, no ei ole lähtnu mehele tähäsai. Noremb Danni-sizar om Kailil (sünd. 1971), om pajatajan mugažo. Brendan-vell' (sünd. 1970) radab televizijan uzištusiden operatoraks.

 Diskografii 
 1988 — Kylie (Kaili)
 1989 — Enjoy Yourself (Ihastoita ičtaiž)
 1990 — Rhythm of Love (Armastusen ritm)
 1991 — Let's Get to It (Ka zavodiškandem)
 1994 — Kylie Minogue (Kaili Minoug)
 1997 — Impossible Princess (Voimusetoi princess)
 2000 — Light Years (Vauvhad voded)
 2001 — Fever (Säruläžund)
 2003 — Body Language (Hibjan kel')
 2007 — X (Kümne)
 2010 — Aphrodite (Afrodita)
 2014 — Kiss Me Once (Čokaida mindai kerdan)
 2015 — Kylie Christmas (Kaili Raštvad)
 2018 — Golden (Kuldaine)

 Valitud fil'mografii 
 «Susedad» (TV-serii, 1986−1988) — Šarlin Mitčell / Šarlin Robinson
 «Irdaline torač» (1994) — Kemmi
 «Mulen Ruž!» (2001) — Vihand Fei
 «Džek i Daian» (2012) — Tara
 «San Andreas-lohkaiduz» (2015) — Sjuzen Riddik

 Homaičendad 

 Irdkosketused 
 Kaili Minoug — Instagram.




Kategorii:Avstralijan pajatajad
Kategorii:Avstralijan aktrisad
Kategorii:Aktrisad kirjamišton mödhe
Kategorii:Pajatajad kirjamišton mödhe
Kategorii:Personalijad kirjamišton mödhe
Kategorii:Sündnuded Mel'burnha